Uselessman

Baggrund
Arne Bjeldhat er, som sin far og farfar før ham, marinebiolog. Han er bare ikke helt havørn nok til at hitte ordentligt rede i de mange kategorier og underkategorier af dyr, tang og andet godt fra havet (han samler dog på musliger og fossiler som han minutiøst sorterer efter farve og størrelse om søndagen); Ovenikøbet har den eneste kvinde han nogensinde næsten har kysset med sagt til ham at "marinebiloger er kedelige" og at "kvinder kan lide sjove mænd". Derfor har Arne besluttet sig for at skifte branche og studere fest, sjov og spas på deltid. Arne er klar over at han ikke bare sådan lige "bliver sjov" (faktisk er det som om at folk fordufter omkring ham når han ankommmer til et socialt arrangement af en eller anden uforklarllig årsag han ikke helt kan sætte sin finger på). Han begiver sig derfor ud i verden for at finde ud af hvordan man bliver en ægte festlig partyløve.

På en af hans mange rejser kommer Arne på et tidspunkt til mellemøsten hvor han vinder en flot olielampe af messing i et væddemål om fedtprocenten i mellemlagret gedeost. Det viser sig at lampen er magisk, og besidder en Geenie der kan opfylde et ønske om året til sin ejer. Det hjælper Arne til en masse nye kundskaber - bl.a. kan han få folk til at lyde som trompeter når de snakker, og han kan manifestere en liter vanilieis når som helst han ønsker det. Festligt!

Arne opretter et firma; Hans hjemmeside www.skalduhafest-tillandstilvandstilhest-ringtilarne-hanleverervarne.dk er dog ikke slået helt igennem til den brede befolkning endnu... eller til en smal gruppe af befolkningen for den sags skyld... faktisk har han ikke fået nogen hits på sin side endnu.

Som årene går bliver Geenien mere og mere træt af Arne og hans mærkelige ønsker. Faktisk så splitterravene gal at det grænser til sindssyge. Men Arne er forbundet til lampen og Geenien må føje Arne... så vidt det er muligt indenfor formulering og fortolkning af Arnes ønsker.

Marinebilogen Arne har ikke den største succes nord for Sydpolen en partyløve af hans kaliber kunne ønske sig, han har endnu ikke fået tryllet trusserne af et hunkønsvæsen og måske er der mere ved lampen end Arne aner...